Građanski prosvjed nazvan 'Split gori', kojeg su podržali deseci udruga civilnog društva, održao se u ponedjeljak navečer ispred zgrade splitske gradske uprave. Na prosvjedu se okupilo nekoliko tisuća ljudi koji su potpuno okupirali Zapadnu obalu

U katastrofalnom prošlotjednom požaru ono je bilo vrlo blizu eksplozije, što bi izazvalo ekološku i zdravstvenu nepogodu golemih razmjera, a to je bio jedan od okidača za organiziranje večerašnjeg prosvjeda.

Od nadležnih gradskih vlasti zatražila je objavu komunikacijskog plana sa smjerncama i nadležnostima u kriznim situacijama. 'Tražimo da se kroz mjesne odbore predstvi plan civilne zaštite svim građanima', rekla je Duplančić.

Okupljenima se obratio i Robert Pilipović, Splićanin koji je na licu mjesta i pred kamerama održao bukvicu premijeru Andreju Plenkoviću te zbog toga postao vrlo tražen.

'Ovaj grad ima muda, ako nitko nema u državi. Normalno je da su ljudi izašli na požare, ne moramo nikome posebno zahvaljivati. Treba prozvati one koji nisu pomogli. Nema vozila, oni u fići gase kuću. Plenković je okružen ljudima. CIjela ta svita, taj Jandroković, njega zovu Njonjo. Taj Njonjo je postigao sve u životu ližući guzice! Imamo viteza Reinera! O čemu mi pričamo? Vitez Reiner. On se javi nakon dva dana, kakav je to vitez? A mi smo ovdje orjunaši. Zahvaljujući Torcidi imamo grad kakav imamo, da nije izgorio', reako je Pilipović, a na spominjanje imena političara prolomile su se salve zvižduka.

Prosvjednici su nosili transparente kojima 'šalju poruku odgovornima', te lumine i svijeće koje će ostaviti na Zapadnoj obali.

Predstavnici udruga artikulirali su glavni zahtjev - da je vrijeme da kvaliteta i sigurnost svih građana postanu prioritet - te tri mjere: planska sanacija istočnih dijelova grada, saniranje i zatvaranje odlagališta Karepovac, te preuzimanje odgovornosti za prošlotjedni 'upravljački, organizacijski i komunikacijski fijasko'.

Podršku prosvjednicima došli su dati i lokalni političari. Između ostaloga, na prosvjed su došli predstavnici Mosta na čelu sa sabroskim zastupnikom Mirom Buljom i Marijana Puljak iz stranke Pamtno s gradskim vijećnicima.

Naglasili su da svoju podršku daju bez želje za politiziranjem.

Poziv organizatora prenosimo u cijelosti:

'Pozivamo građane i građanke da nam se pridruže u slanju zajedničke poruke da je Split naš grad i da je vrijeme da kvaliteta i sigurnost života svih građana i građanki postanu prioritet.